**MINISTERUL SĂNĂTĂȚII**

**ORDIN nr.............../...........................**

**pentru modificarea și completarea Ordinului ministrului sănătăţii nr. 63/2024 privind reglementarea metodologiei de monitorizare a prescrierii şi eliberării la nivel naţional a medicamentelor din categoria antibiotice şi antifungice de uz sistemic**

Văzând Referatul de aprobare nr. ……..…......./2025 al Direcţiei farmaceutică și dispozitive medicale din cadrul Ministerului Sănătăţii,

Având în vedere prevederile:

- art. 5 lit. f), art. 16 lit. b) și art. 804 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare;

- art. 4 alin. (3) pct. 1, 33 și 34 din Legea nr. 134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, cu modificările și completările ulterioare;

În temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările și completările ulterioare,

**ministrul sănătății emite următorul ordin:**

**Art. I -**Ordinul ministrului sănătăţii nr. 63/2024 privind reglementarea metodologiei de monitorizare a prescrierii şi eliberării la nivel naţional a medicamentelor din categoria antibiotice şi antifungice de uz sistemic, publicat în Monitorul Oficial al României, Partea I, nr. 41 din 17.01.2024, cu modificările ulterioare, se modifică și se completează după cum urmează:

1. **La articolul 3, alineatul (4) se modifică şi va avea următorul cuprins**:

“(4) Eliberarea medicamentelor prevăzute la alin. (3) se realizează cu respectarea procedurii de eliberare a medicamentelor în regim de urgenţă din cadrul Regulilor de bună practică farmaceutică și potrivit recomandărilor din *GHIDUL farmacistului pentru consiliere și eliberare în farmacia comunitară a dozei de antibiotic pentru 48 de ore,* prevăzut în Anexa nr. 4 care face parte integrantă din prezentul ordin.”

1. **La articolul 3, după alineatul (4) se introduc două noi alineate, alineatele (5) și (6), cu următorul cuprins:**

“(5) Eliberarea medicamentelor prevăzute la alin. (3) se realizează cu înregistrarea, la nivelul farmaciei, a următoarelor informaţii minime:

    1. datele pacientului:

    a) pentru cetăţenii români şi străini cu domiciliul sau rezidenţa în România: CNP sau CID (codul de identificare al asiguratului), numele, prenumele, vârsta;

    b) pentru cetăţenii străini care nu au carte de rezidenţă: codul ţării, numărul paşaportului sau numărul cardului EU (CE), numele, prenumele, vârsta;

    2. medicamentul eliberat, caracterizat prin: denumire comună internaţională, concentraţie, formă farmaceutică, mod de administrare, cantitate (exprimată în unităţi terapeutice);

    3. numele şi semnătura farmacistului care a eliberat medicamentul;

    4. diagnosticul/starea patologică;

    5. data eliberării medicamentului.

 (6) Medicamentele a căror denumire comună internaţională este marcată cu semnul "\*\*" în anexa nr. 1 la prezentul ordin nu pot fi eliberate prin farmaciile comunitare.”

1. **Anexa nr. 1 se modifică și se înlocuiește cu anexa nr. 1 care face parte integrantă din prezentul ordin.**
2. **După anexa nr. 3 se introduce o nouă anexă, anexa nr. 4 care constituie anexa nr. 2 la prezentul ordin.**

**Art. II -**Prezentul ordin se publică în Monitorul Oficial al Românei, Partea I.

**Ministrul sănătăţii,**

**Prof. univ. dr. Alexandru Rafila**